En el marc del seminari Ciutats i Persones, l'Institut de Ciències Polítiques i Socials tractarà les Polítiques de Memòria amb perspectiva de gènere.
El Seminari Ciutats i Persones és un espai d'intercanvi sobre alguna temàtica relacionada amb la desigualtat de gènere en l'àmbit local que considerem que requereix una anàlisi aprofundida i interdisciplinària.
En aquesta setzena edició, el Seminari està dedicat a les polítiques de la memòria.
Posem a dialogar dues diferents tradicions de polítiques públiques: les polítiques de gènere i les de qualitat democràtica o memorial democràtic.
Per una banda, hi ha actuacions públiques d'igualtat que, provinents del moviment feminista i dels seus establiments de genealogies pròpies, es dediquen a la visibilització del paper de les dones a la ciutat, així com, també, dels episodis més rellevants des d'un punt de vista de gènere.
Per una altra banda existeixen iniciatives que busquen reparar les víctimes del feixisme i de la guerra, i que han tingut la seva traducció jurídica –a escala internacional- en l'anomenada justícia transicional.
En el nostre context s'han traduït en iniciatives socials que reclamen la reparació dels greuges del franquisme, i en un cos jurídic que culmina en la Llei de la memòria històrica, a falta d'una autèntica justícia transicional.
En totes dues tradicions la ciutat, com a espai de patrimonialització i com a escenari de la vida quotidiana, ha estat protagonista d'intervencions públiques i socials.
Així doncs, proposem un diàleg entre aquestes dues perspectives d'abordatge de la memòria col·lectiva, que poden generar sinèrgies evidents en l'avenç cap a una societat més justa.
Tots aquests coneixements s'han posat en comú en una publicació digital.
Un any més, els continguts dels sis capítols que la composen seran presentats en el present Seminari Ciutats i Persones.
D'aquesta manera les seves autores i autors en faran l'exposició pública i després podrem realitzar un debat al voltant de les idees i experiències relatades.
La publicació, el llibre número 35 de la col·lecció Grana de l'ICPS en edició digital, estarà disponible a partir del mateix dia del Seminari a www.icps.cat.
INSCRIPCIÓ: La quota d'inscripció és gratuïta i les places són limitades (rigorós ordre d'inscripció).
Cal formalitzar la sol·licitud abans del 14 de novembre.
Joan Lluís Pérez Francesch, director de l'Institut de Ciències Polítiques i Socials
Sílvia Casola, Assessora Tècnica d'Igualtat i Ciutadania de la Diputació de Barcelona
Maria de la Fuente, coordinadora del grup de recerca Ciutats i Persones de l'ICPS
Lucas Platero, docent en intervenció sociocomunitària
María Rosón, investigadora a la Universitat de València
10:15h Primera taula: Polítiques de la memòria des d'una perspectiva de gènere
Justícia transicional espanyola i gènere
Zaida Muxí, professora a la Universitat Politècnica de Catalunya
12:00h Segona taula: Recuperació feminista de la memòria a escala local
Imaginaris, memòries i dissens visuals
Marta Selva, codirectora de Drac Màgic
Anna Solà, codirectora de Drac Màgic
La casa museu com a espai de memòria amb perspectiva de gènere.
L'exemple de la Casa Duran i Sanpere de Cervera
Carme Bergés, directora de la Casa Museu Duran i Sanpere
Maria de la Fuente, grup Ciutats i Persones de l'ICPS
Institut de Ciències Polítiques i Socials